Dronning Dagmar

Folkemelodi

Dagmar ligger udi Ribe syg
til Ringsted lader hun sig vente
alle de fruer i Danmark er
dem lader hun til sig hente.
Udi Ringsted hviles dronning Dagmar.

´I henter mig fire, I henter mig fem
I henter mig af de visse!
I henter mig hidn den liden Kirsten
hr. Karls søster af Rise!´

Liden Kirsten ind af døren tren
med tugt og megen somme;
dronning Dagmar sidder hende op igen,
hun favned så, vel hendes komme.

´Kan du læse og kan du skrive
og kan du løse min pine
da skal du slide rød skarlagen
og ride grågangere mine´

´Kunne jeg læse og kunne jeg skrive
jeg gjorde det alt så gerne
det vil jeg for sanden sige:
Eders pine er hårdere end jærne.´

Så tog hun sankt Mari bog,
hun læste alt det, hun kunne
hun kunne ikke lys på kronen se:
så såre hendes øjne de runde.

De ledte hende ud, de ledte hende ind,
det blev jo længer og værre
´Imedens det kan ej bedre vorde
I sender bud efter min herre!´

Da bar den liden små
han lod ikke længe lide
han rykte sadel af bjælken ned
lagde den på ørs hin hvide.

Kongen han standser på højeloftsbro
og ser han ud så vide
´Og hisset ser jeg en liden smådreng
og sørgelig mon han kvide..

Hisset ser jeg en liden smådreng
så sørgelig mon han trå
det råde Gud Fader i himmerig
alt hvor Dagmar hun må!´

Ind kom liden smådreng
og stedes han for bord:
´Vil I noget med Dagmar tale
I vide hende snarlig ord´

Dnakongen slog det tavlbord sammen
at alle de terninge sjunge.
´Forbyde det Gud i himmerig
at Dagmar skulle dø så unge´

Der han red af Gullandsborg,
da fulgte ham hundred svende
der han kom til Ribe
da var han mand alene.

Der var ynk i fruerstue
der alle de fruer græde;
dronning Dagmar død´ i liden Kirstens arm
der kongen red op ad stræde.

Kongen ind ad døren tren
han så den ligbåre stande
´Herre Gu Fader i himmerig
da bedre mig denne vånde!´

Jeg beder Eder, fruer og møer
og så I gode terner:
I beder en bøn alt for mig!
jeg taler med Dagmar så gerne.

Dronning Dagmar rejser sig af båren op
hendes øjne var blodige røde:
´O ve, o ve, min ædelig herre!
hvi gjorde I mig den møde?´

Den første bøm, jeg Eder beder
den vider I mig så gerne:
alle fredløse mænd, dem giver I fred
og alle fanger af jærne!

Den anden bøn, jeg Eder beder,
den er Eder selv til somme:
I lover ikke Bengerd efter mig!
hun er så besk en blomme.

Den tredie bøm jeg Eder beder
den vider I mig så gerne
lader I Knud, min yngste søn
konning i Danmark være!

Jeg turde ikke ved i pinen brænde
både dag og nat.
havde jeg ikke mine ærmer om søndagen snørt
og ikke strege på sat.

Nu er det tid, jeg farer herfra,
jeg må ikke længer lide,
nu ganger himmerigs klokker for mig,
Guds engle efter mig bide.

Udi Ringsted hviles dronning Dagmar.